ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሂዩማን ራይትስ ዎች፡ ዕጡቓት ሑቲ ኢትዮጵያዊያን ስደተኛታት ቐቲሎም 13 ነሓሰ 2020 ምንጪ ስእሊ, Getty Images ዕጡቓት ሑቲ፡ ንኢትዮጵያዊያን ስደተኛታት ይቐትሉን ይኣስሩን ከምዘለው ተጣበቕቲ ሰብኣዊ መሰላት ሂዩማን ራይትስ ዎች ገሊጹ። ሓይልታት ሑቲ ኣብ ሚያዝያ 2020 ኮቪድ-19 ምኽንያት ብምግባር ኣሽሓት ኢትዮጵያውን ስደተኛታት ናብ ዶብ ስዑድያ ከምዝሰጎግዎምን፡ ዓሰርተታት ካብቶም ስደተኛታት በቶም ዑጡቓት ከምዝተቐተሉን ሁይማን ራይትስ ዎች ኣብ ዘውጽኦ ጸብጻብ ሓቢሩ። ሓለዋ ዶብ ስዑድያ ብወገኖም፡ ነቶም ካብ ተኵሲ ሓይልታት ሑቲ ዝሃድሙ ዝነበሩ ስደተኛታት ኣብ ልዕሊኦም ጥይት ብምትኳስ ምስ ቀተለሎም እቶም ስደተኛታት ኣብ ዶብ የመንን ስዑድያን ኣብ ዝርከብ ዓቢ እምባ ከምዝተዓቆቡ እቲ ጸብጻብ የብርህ። ነዚ ትካል ቃሎም ዝሃቡ ኢትዮጵያውያን ስደተኛታት ንመዓልታት መግብን ማይን ከይረኸቡ ከም ዝጸንሑ ብምግላጽ፡ ናብ ስዑዲ ዓረብ ዝኣትውሉ ዕድል ረኺቦም'ኳ እንተነበሩ ጽርየት ኣብ ዘይብሉ ቦታ ተዳጒኖም ከም ዝጸንሑ ተዛሪቦም። ህጻናት ሓዊሱ ብኣማኢት ዝቑጸሩ ኢትዮጵያውን ስደተኛታት ኣብ የመን ከምዘለው ሂዩማን ራይትስዎች ይገልጽ። ተመራማሪት መሰላት ስደተኛታት እቲ ትካል ናዲኣ ሃርድማን ሓይልታት ጸጥታ ስዑድን የመንን ኣብ ልዕሊ ኢትዮጵያውያን ዝፈጸሙዎ ግፍዒ ብምኹናን ውድብ ሕቡራት ሃገራት ነዚ ጉዳይ መፍትሒ ከናዲ ኣተሓሳሲባ። ኣብ ወርሒ ሰነን ሓምለን 19 ኢትዮጵያውያን [13 ደቂ ተባዕትዮ፣ 4 ደቂ ኣንስትዮን ክልተ ህጻናትን] በዚ ትካል ቃለ መሕትት ተገይሩሎም ነይሩ። ኣብ ስዑድ ዓረብ፡ ኣብ ኣፍ ሞት ዝርከቡ ኢትዮጵያውያን ስደተኛታት ኣብ ሞዛምቢክ ዝሞቱ ኢትዮጵያውያን ስደተኛታት፡ ብጃምላ ተቐቢሮም 'ኮሮናቫይረስ፣ ጥምየት ወይስ ጥይት.
